**Ռոնալդ Գլեն** «**Մեծ բալիկ**» **Դևիս** (անգլ.՝ Ronald Glen "Big Baby" Davis, հունվարի 1, 1986(1986-01-01), Բաթոն Ռուժ, ԱՄՆ), ամերիկացի պրոֆեսիոնալ բասկետբոլիստ, որը հանդես է գալիս Կանադայի բասկետբոլի ազգային առաջնության Ս․ Ջոնսի Կատար ակումբում։ Հանդես է եկել նաև Բասկետբոլի ազգային ասոցիացիայում՝ Բոստոն Սելտիքսի, Օռլանդո Մեջիքի և Լոս Անջելես Կլիպերս ակումբներում։

Լուիզիանայի համալսարանի բասկետբոլային հավաքականի կազմում մասնակցել է համալսարանական առաջնությանը։ 2007 թվականին մասնակցել է NBA դրաֆթին և ընտրվել է 35-րդ ընդհանուր համարի ներքո՝ Սիեթլ Սուպերսոնիքս ակումբի կողմից։ Քիչ ժամանակ անց տեղափոխվել է Բոստոն Սելտիքս և հաղթել է 2008 թվականի NBA եզրափակիչը։

Կարիերան ավագ դպրոցում
----------------------

Դևիսը հաճախել է Լուիզիանա նահանգի համանուն համալսարանի լաբորատոր դպրոցը։

«Rivals.com» կայքը նրան ճանաչել է հինգ աստղանի սկսնակ։ Դևիսը համարվել է 2004 թվականի երրորդ լավագույն ծանր հարձակվողը և առաջնության տասներեքերորդ լավագույն բասկետբոլիստը։

Համալսարանական կարիերա
----------------------

Հարավարևելյան կոնֆերենցիայի (ՀԱԿ) մարզիչները «2006 թվականի ՀԱԿ տարվա լավագույն մարզիկ» անվանակարգում քվեարկել են Դևիսի օգտին։ Ընդգրկվել է ՀԱԿ-ի առաջին հավաքականի կազմում։ 2006 թվականին Դևիսը «Վագրերին» առաջնորդել է դեպի քառորդ եզրափակիչ, ինչը 1986 թվականից չէր պատահել։ Թիմը կիսաեզրափակչում պարտություն է կրել։ Դևիսը հավաքել էր 17 միավոր և 10 ազատ նետումներից իրականացրել ընդամենը 4-ը։

Պրոֆեսիոնալ կարիերա
-------------------

### Բոստոն Սելտիքս (2007–2011)

2007 թվականի մարտի 20-ին Դևիսը մամուլի ասուլիս է հրավիրել և հայտարարել, որ մտադրվել է լքել համալսարանական խաղերը և մասնակցել 2007 թվականի NBA դրաֆթին։ Նույն օրը հայտարարվել է, որ նրան ներկայացնողն է լինելու Ջոն Համիլթոնը։

2007 թվականի NBA դրաֆթի ժամանակ ընտրվել է Սիեթլ Սուպերսոնիքսի կողմից՝ ընդհանուր 35-րդ համարի ներքո։ Դևիսը Ռեյ Ալենի հետ միասին տեղափոխվել է Բոստոն Սելտիքս, Դալտոնե Վեսթի, Ուոլի Սզցերբիակի և դրաֆթի 5-րդ պիկ Ջեֆ Գրինի փոխարեն։

Դևիսը Ատլանտա Հոքսի դեմ խաղում, 2008 NBA Փլեյ ՕՖ
2007 թվականի ամառային առաջնության ժամանակ Դևիսը ընդգրկվել է Սելտիքսի թիմի մեջ։ Խոշոր տրանսֆերց հետո ակնկալվում էր, որ Դևիսը դեբյութային տարում շատ ժամանակ է անցկացնելու խաղադաշտում։ Հիմնականում խաղացել է ծանր հարձակվողի դիրքում, սակայն ժամանակ առ ժամանակ պաշտպանության է անցել՝ խաղալով կենտրոնականի դիրքում։

2007 թվականի դեկտեմբերի 12-ի Սակրամենտո Քինգսի դեմ հանդիպմանա ժամանակ՝ 19 անընդմեջ խաղ բաց թողնելուց հետո, Դևիսը մարզադաշտ է դուրս եկել վնասվածք ստացած կենտրոնական Քենդրիք Պերկինսի փոխարեն։ Հանդիպման ժամանակ Քևին Գարնեթի հետ միասին խաղացել է ծանր հարձակվողի դիրքում և հավաքել է 16 միավոր ու 9 անդրադարձ, ինչի օգնությամբ Սելտիքսը հաղթել է հաղը 90-78 հաշվով։ 2008 թվականի հունվարի 5-ին Դեթրոյտ Պիստոնսի դեմ խաղի ընթացքում Դևիսը շլացուցիչ խաղ է ցույց տվել՝ 4-րդ և վերջին շրջափուլում հավաքելով 20-ից 16 միավոր՝ այդ թվում նաև եզրափակիչ նետումը։ 2008 թվականի NBA եզրափակչի 6 խաղերի արդյունքում Սելտիքսը նվաճել է առաջնության գավաթը;

2009 թվականի մարտի 21-ին Մեմֆիս գրիզլիսի դեմ հաղթանակած խաղում Դևիսը հավաքել է 24 միավոր՝ սահմանելով անձնական ռեկորդ։

2009 թվականի NBA փլեյ օֆի ժամանակ Դևիսը մեծ ժամանակ է անցկացրել խաղադաշտում, ինչի պատճառը Քևին Գարնեթի և Լեոն Պոյի վնասվածներն էին։ 2009 թվականի Արևելյան Կոնֆերենցիայի Օռլանդո Մեջիքի դեմ հաղթանակած խաղում Դևիսը մեծ դեր է ունեցել։ Հաղթանակը տոնելու ընթացքում Դևիսը պատահաբար բախվել է տասներկու ամյա երկրպագուն։ Երեխայի հայրը մեղադրանք է ներկայացրել «NBA»-ի և Սելտիքսի ղեկավարությանը, սակայն որոշ ժամանակ անց համաձայնվել է բավարարվել ներողությունով։ Դևիսը ներողություն է խնդրել և ասել․ «Ես մեծ չափսերի տղա եմ։ Երբ իմ զգացմունքները հասնում են իրենց գագաթնակետին, ես իզորու չեմ անգամ ընկալել, որ ինչ-որ մեկին բախվել եմ։ Եթե ինչ-որ մեկին վնասել եմ խնդրում եմ ներել ինձ, քանի որ մի միտումներիը անվնաս էին»։

2009 թվականի օգոստոսի 10-ին Դևիսը $6,5 միլիոն արժեցող երկամյա պայմանագիր է ստորագրել սելտիքսի հետ։ 2010 թվականի մայիսի 10-ին Արևելյան Կոնֆերենցիայի Օռլանդո Մեջիքի դեմ եզրափակիչ խաղում Դուայթ Հովարդը հարվածել է Դևիսի դեմքին, ինչից հետո վերչինս ուղեղի ցնցում է ստացել։ Սելտիքսը հաղթում է և դուրս է գալիս NBA եզրափակիչ, սակայն 7 հանդիպում անցկացնելուց հետո պարտություն է կրում։

### Օռլանդո Մեջիք (2011–2014)

2011 թվականի դեկտեմբերի 12-ին Դևիսը տեղափոխվել է Օռլանդո Մեջիք։ 2012 թվականի ապրիլի 3-ին Դեթրոյտ Փիստոնսի դեմ ձախողած խաղում Դևիսը հացաքել է 31 միավոր՝ սահմանելով նոր անձնական ռեկորդ։

2013 թվականի դեկտեմբերի 3-ին Ֆիլադելֆիայի դեմ ձախողած խաղում հավաքել է 33 միավոր՝ սահմանելով նոր անձնական ռեկորդ։

2014 թվականի փետրվարի 21-ին Դևիսը և «Մեջիքը» համաձայնել են չեղարկել պայմանագիրը։

### Լոս Անջելես Կլիպերս (2014–2015)

2014 թվականի փետրվարի 24-ին պայմանագիր է կնքել Կլիպերսի հետ։ 2014 թվականի մարտի 29-ին Հյուսթոն Ռոքեթսի դեմ խաղում Դևիսը լեզվակռվի մեջ է բռնկվում մարզիչ Դոկ Ռիվերսի հետ, ինչի պատճառով հեռացվում է խաղադաշտից։ 2014 թվականի հուլիսի 19-ին Դևիսը մեկ տարով երկարացրել է պայմանագիրը։

2014-15 մրցաշրջանի ընթացքում հանդես է եկել որպես անկախ գործակալ։ 2015 թվականի սեպտեմբերին վիրահատել է ձախ ծունկը։

NBA կարիերայի ցուցանիշներ
-------------------------

| Պայմանանշաններ |
| --- |
|   Խ | Մասնակցած խաղեր |   ՄԽ  | Խաղեր որպես մեկնարկային |  ր/խ  | Խաղացած րոպեներ |
|  ՆԱ%  | Նետման արդյունավետություն |  3Մ%  | Երեք միավորների իրացման արդյունավետություն |  Տ%  | Տուգանային նետման արդյունավետություն |
|  ա/խ  | անդրադարձները խաղում |  փ/խ  | Արդյունավետ փոխանցումները խաղում |  խ/խ  | Խլումները խաղում |
|  բ/խ  | Բլոկշոտերը խաղում |  մ/խ  | Միավորները խաղում |  **Թավատառ**  | Կարիերայի բարձրագույն ցուցանիշ |

|  |  |
| --- | --- |
| † | Հաղթանակած NBA մրցաշրջաններ |

### Ամենամյա մրցաշրջան

| Տարի | Ակումբ | Խ | ՄԽ | ր/խ | ՆԱ% | 3Մ% | Տ% | ա/խ | փ/խ | խ/խ | բ/խ | մ/խ |
| --- | --- | --- | --- | --- | --- | --- | --- | --- | --- | --- | --- | --- |
| 2007† | Բոստոն Սելտիքս | 69 | 1 | 13.6 | **.484** | .000 | .660 | 3.0 | .4 | .4 | .3 | 4.5 |
| 2008 | Բոստոն Սելտիքս | 76 | 16 | 21.5 | .442 | **.400** | .730 | 4.0 | .9 | .7 | .3 | 7.0 |
| 2009 | Բոստոն Սելտիքս | 54 | 1 | 17.3 | .437 | .000 | .696 | 3.8 | .6 | .4 | .3 | 6.3 |
| 2010 | Բոստոն Սելտիքս | **78** | 13 | 29.5 | .448 | .133 | **.736** | 5.4 | 1.2 | **1.0** | .4 | 11.7 |
| 2011 | Օռլանդո | 61 | 13 | 23.4 | .421 | .143 | .683 | 5.4 | .8 | .7 | .3 | 9.3 |
| 2012 | Օռլանդո | 34 | 33 | **31.3** | .448 | .000 | .718 | **7.2** | **2.1** | .9 | **.6** | **15.1** |
| 2013 | Օռլանդո | 45 | **43** | 30.1 | .453 | **.400** | .675 | 6.3 | 1.6 | 1.0 | .5 | 12.1 |
| 2014 | Կլիպերս | 23 | 1 | 13.4 | .481 | .000 | .783 | 3.0 | .3 | .5 | .3 | 4.2 |
| 2015 | Կլիպերս | 74 | 0 | 12.2 | .459 | .000 | .632 | 2.3 | .5 | .6 | .3 | 4.0 |
| Կարիերա | 514 | 121 | 21.1 | .447 | .182 | .700 | 4.4 | .9 | .7 | .3 | 8.0 |

### Փլեյ ՕՖ

| Տարի | Ակումբ | Խ | ՄԽ | ր/խ | ՆԱ% | 3Մ% | Տ% | ա/խ | փ/խ | խ/խ | բ/խ | մ/խ |
| --- | --- | --- | --- | --- | --- | --- | --- | --- | --- | --- | --- | --- |
| 2008† | Բոստոն Սելտիքս | 17 | 0 | 8.1 | .412 | .000 | .611 | 1.5 | .4 | .3 | .2 | 2.3 |
| 2009 | Բոստոն Սելտիքս | 14 | **14** | 36.4 | .491 | .000 | .710 | 5.6 | **1.8** | **1.3** | .6 | 15.8 |
| 2010 | Բոստոն Սելտիքս | **24** | 1 | 20.1 | .476 | .000 | .722 | 4.5 | .4 | .8 | .4 | 7.3 |
| 2011 | Բոստոն Սելտիքս | 9 | 0 | 21.2 | .391 | .000 | .727 | 3.6 | .9 | .3 | .0 | 4.9 |
| 2012 | Օռլանդո | 5 | 5 | **38.0** | .438 | .000 | .773 | **9.2** | .8 | .6 | **1.2** | **19.0** |
| 2014 | Կլիպերս | 13 | 0 | 12.2 | **.610** | .000 | .000 | 2.8 | .7 | .2 | .2 | 3.8 |
| 2015 | Կլիպերս | 14 | 0 | 10.3 | .447 | .000 | **.778** | 1.9 | .2 | .4 | .4 | 2.9 |
| Կարիերա | 96 | 20 | 18.9 | .472 | .000 | .716 | 3.7 | .7 | .6 | .4 | 6.9 |

Ծանոթագրություններ
------------------

1. ↑  «Glen Davis Recruiting Profile». Արխիվացված է օրիգինալից 2016 թ․ հունվարի 15-ին. Վերցված է 2017 թ․ հունվարի 14-ին.
2. ↑  «LSU's Glen Davis to enter NBA draft». Yahoo! Sports. 2007 թ․ մարտի 20. Արխիվացված է օրիգինալից 2007 թ․ մարտի 28-ին. Վերցված է 2007 թ․ մարտի 20-ին.
3. ↑  «LSU's 'Big Baby' Davis Going Pro». *NewsOK.com*. 2007 թ․ մարտի 20. Վերցված է 2018 թ․ օգոստոսի 27-ին.
4. ↑  Not Playing Nice: Powe, Davis Enjoying a Battle of the Bigs(չաշխատող հղում)
(չաշխատող հղում)
 Steve Bulpett, the Boston Herald, July 6, 2007
5. ↑  Perkins says he injured toe when bed fell on it, AP, December 11, 2007
6. ↑  Kendrick Perkins Versus His Bed(չաշխատող հղում)
(չաշխատող հղում)
7. ↑  Steve Bulpett, Baby, C’s hit home run, Boston Herald, December 13, 2007
8. ↑  Davis has 16 points, nine rebounds to help Celtics beat Kings, The Canadian Press Արխիվացված Դեկտեմբեր 16, 2007 Wayback Machine
9. ↑  Steve Bulpett, Oh, Baby, what a win, Boston Herald, January 6, 2008
10. ↑  Peter May, Baby shows off his mature side, The Boston Globe, January 6, 2008
11. ↑  Chad Finn, "Davis: 'I'm sorry if I hurt anyone'," *Boston Globe*, May 12, 2009.
12. ↑  «Celtics Re-sign Glen Davis». *NBA.com*. 2009 թ․ օգոստոսի 10. Վերցված է 2009 թ․ օգոստոսի 10-ին.
13. ↑  «Magic Acquire Glen Davis and Von Wafer». *NBA.com*. 2011 թ․ դեկտեմբերի 12. Վերցված է 2011 թ․ դեկտեմբերի 13-ին.
14. ↑  Notebook: Sixers 126, Magic 125
15. ↑  Magic, Glen Davis Agree to Buyout
16. ↑  «CLIPPERS SIGN FORWARD GLEN DAVIS». *NBA.com*. Turner Sports Interactive, Inc. 2014 թ․ փետրվարի 24. Վերցված է 2014 թ․ փետրվարի 24-ին.
17. ↑  Clippers re-sign Glen Davis
18. ↑  «Former Clippers forward Glen Davis has ankle surgery». *latimes.com*. Վերցված է 2016 թ․ հունվարի 12-ին.
19. ↑  «Glen Davis Explains Why He Didn't Play This Season». Արխիվացված է օրիգինալից 2017 թ․ օգոստոսի 28-ին. Վերցված է 2019 թ․ օգոստոսի 6-ին.
20. ↑  Source: Glen Davis out 8-12 weeks after ankle surgery

Արտաքին հղումներ
----------------

* Գլեն Դևիսը Արխիվացված 2016-04-01 Wayback Machine nba.com կայքում
* Գլեն Դևիսը Արխիվացված 2018-12-15 Wayback Machine lsusports.net կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Գլեն Դևիս» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Basketball-Reference.com (խաղացող) · Eurobasket.com (խաղացող) · RealGM · Sports-Reference.com (քոլեջ) · ՖԻԲԱ |

 |